**הנחיות להגשת עבודת דוקטורט**

עם סיום הלימודים והמחקר יגיש התלמיד לוועדה היחידתית את עבודת הדוקטורט

**העבודה תוגש על פי הכללים הבאים:**

* העבודה תהיה ערוכה לפי כללי הציטוט האחיד.
* היקף העבודה לא יעלה על 350 עמודים בעברית או 450 באנגלית, ברווח וחצי. כל חריגה טעונה המלצת המנחה ואישור הוועדה היחידתית.
* העבודה צריכה להיות מושתתת על מחקר עצמאי ומקורי של התלמיד, שיש בו משום תרומה מקורית לקידום הידע וההבנה בנושא הנחקר.

|  |  |
| --- | --- |
| דף שער | כלהלן:  לוגו אוניברסיטת תל אביב  הפקולטה למשפטים  מרכז צבי מיתר ללימודי משפט מתקדמים  שם העבודה  שם התלמיד  שם המנחה/מנחים  חיבור לשם קבלת התואר "דוקטור לפילוסופיה"  הוגש לסנאט אוניברסיטת תל אביב בתאריך: ... |
| דף השער יופיע בעברית ובאנגלית (משני צדי העבודה) |
| תודות | יצורפו לעבודת המחקר רק לאחר השלמת הליך השיפוט, כלומר לאחר אישורה הסופי על ידי הוועדה האוניברסיטאית לתלמידי מחקר. |
| תוכן העניינים |  |
| תקציר | באורך של עד 5% מהיקף העבודה ויצורף לגוף העבודה.  אם העבודה כתובה בשפה העברית, על התקציר להיכתב באנגלית. אם העבודה כתובת בשפה האנגלית, על התקציר להיכתב בעברית. |
| מבוא | יסקור ויסכם את הידוע בספרות המדעית על התחום הנחקר ויציג את שאלה המחקר. יוצגו בו מטרות העבודה והנחותיה ותודגש התרומה המדעית שלה. |
| שיטות המחקר | בתחומים בהם הדבר מקובל ייכלל פרק שיסקור את שיטות המחקר שנעשה בהן שימוש, ויינתן מקום מיוחד לשיטות שפותחו במסגרת המחקר או שיטות מוכרות ששונו במהלכו |
| מהלך המחקר ותוצאותיו | יוצגו בגוף העבודה |
| דיון וסיכום | הפרק יכלול דיון בנושא עבודת המחקר וחידושיה, מסקנותיה, מחקרי המשך אפשריים והתפתחויות נוספות העשויות לנבוע ממנה |
| ביבליוגרפיה | הפרק יכלול פירוט ביבליוגרפי מלא של הספרות הנזכרת בעבודת המחקר ומקורות אחרים. הרשימה תערך כמקובל בפרסומים מדעיים בתחום  אין לצרף ביבליוגרפיה בסוף כל פרק, אלא יש לרכזה בסוף העבודה |
| שילוב מאמרים | אין לשלב מאמר כמות שהוא כפרק בעבודה. ניתן לצרף מאמרים שפורסמו או התקבלו לפרסום רק בנספח לעבודה. |

**אופן הגשת כתב היד במרכז ללימודי משפט מתקדמים:**

יש להגיש במזכירות:

1. 5 עותקים מודפסים של עבודת הדוקטורט
2. מסמכים נלווים כלהלן:

* תמצית של העבודה עד 5 עמודים בשפת העבודה, בראש העמוד יש לציין את שם נושא העבודה ושם התלמיד והמנחה. יש להגיש עותק אחד מודפס ועותק אחד אלקטרוני.
* קורות חיים ורשימת פרסומים מעודכנים.

פריטים אלה יופצו בין חברי הסנאט לאחר אישור העבודה ולכן יש לערוך אותם בצורה נאה.

1. אישור מהמנחה/ים כי עבודת הדוקטור הושלמה וראויה להימסר לשיפוט.

במקרה של הנחיה משותפת יגישו המנחים בנפרד אישור הגשת העבודה.

מזכירות המרכז ללימודי משפט מתקדמים תיתן לתלמיד אישור על הגשת עבודת הדוקטורט.

**בתום הליך השיפוט (כולל תיקונים במידה ויש) הדוקטורט יועבר לאישור בוועדות הבאות:**

* הוועדה היחידתית לתלמידי מחקר
* הוועדה האוניברסיטאית
* סנאט האוניברסיטה.

**לאחר שהסנאט יאשר את הענקת תואר "דוקטורט לפילוסופיה" יהיה על התלמיד להגיש את עבודת הדוקטורט ב- 2 עותקים נוספים כרוכים ובצירוף תקליטור**

\*\*בשלב זה יהיה ניתן לצרף תודות לעבודה